text: ১০ মিনিট স্কুল বা রবি ১০ মিনিট স্কুল হচ্ছে একটি শিক্ষামূলক সংগঠন যা শিক্ষা উদ্যোক্তা আয়মান সাদিক প্রতিষ্ঠা করেন। একে সহায়তা করেছিল বাংলাদেশী  মোবাইল  অপারেটর রবি। লক্ষ্য ছিল এমন একটি স্থান তৈরি করা; যেখান থেকে মানুষ চাইলে শিক্ষিত হয়ে উঠবে। এই প্রতিষ্ঠান ইউটিউব এবং  ফেসবুকে সংক্ষিপ্ত লেকচারসমৃদ্ধ ভিডিও তৈরী করে থাকে। এই প্রতিষ্ঠান অনুশীলনের জন্য বিভিন্ন ভিডিও নির্মাণ করে। মূলত এই ওয়েবসাইট বা সংগঠনটি বাংলায় ভিডিওচিত্র নির্মাণ করে থাকে।
  
  শিক্ষা পদ্ধতি
  এই প্রতিষ্ঠান ফেসবুক ও ইউটিউবের মাধ্যমে শিক্ষা দান করে থাকে। এছাড়াও এদের ওয়েব সাইটে স্মার্টবুক,টেন মিনিট স্কুল ব্লগ, টেন মিনিট স্কুল লাইভ নামে কয়েকটি শাখায় পাঠ্যন্তর্ভুক্ত ও জীবন দক্ষতা বিষয়ক শিক্ষা দান করে। বর্তমানে এই প্রতিষ্ঠানে সাড়ে তেরো লাখ সক্রিয় সদস্য  আছে।
  
  এছাড়াও জেএসসি, এসএসসি, এইচএসসি, ভর্তি পরীক্ষা, স্কিল ডেভেলপমেন্ট, মডেল টেস্ট, ভিডিও লাইব্রেরি, লাইভ ক্লাস। জেএসসি, এসএসসি, এইচএসসির সব বিষয়ের বিনা মূল্যে অনলাইন ক্লাস করা যাবে এখানে। বর্তমানে প্রতিষ্ঠানটি একাডেমিক, এডমিশন এবং স্কিল ডেভেলপমেন্ট বিষয়ক বিভিন্ন পেইড কোর্স প্রদান করে থাকে।
  
  ইতিহাস 
  ২০১৫ সালে আয়মান সাদিক ১০ মিনিট স্কুল প্রতিষ্ঠা করেন। সেই সময় তিনি ঢাকা বিশ্ববিদ্যালয়ের আইবিএর ছাত্র ছিলেন। তিনি সমরূপ অনলাইন শিখন ওয়েবসাইট  খান একাডেমী, টেড এবং কোর্সেরা দ্বারা প্রভাবিত হয়েছিলেন এবং ভাবলেন, একই ধরনের কার্যক্রম তিনিও শুরু করবেন; যেখানে বাংলাদেশের শিক্ষার্থীদের সাহায্যের জন্য কোর্সগুলো বাংলায় নেওয়া হবে। প্রতিষ্ঠাতা আয়মান সাদিক ২০১৪ সালে ইউটিউব চ্যানেলের মাধ্যমে ১০ মিনিট স্কুলের কার্যক্রম শুরু করেন।   শুরুতে ১০ মিনিট স্কুলের প্রাথমিকভাবে বড় আকারে স্ব-স্পনসরিত   কোনও ওয়েবসাইট ছিল না এবং কেবলমাত্র শিক্ষামূলক তথ্য গ্রাফিক্সের মাধ্যমে শিক্ষার্থীদের কাছে পৌঁছানো হতো। ওয়েবসাইটটি গণিত এবং ইংরেজি ভিডিও টিউটোরিয়াল তৈরি করা শুরু করে এবং শেষ পর্যন্ত ফেসবুকে লাইভ ক্লাস নেওয়া শুরু করে।   ১০ মিনিট স্কুল প্রথম শ্রেণি থেকে দ্বাদশ শ্রেণি পর্যন্ত  সম্পূর্ণ একাডেমিক সিলেবাস, সরকারী এবং বেসরকারী বিশ্ববিদ্যালয় পরীক্ষা এবং বিস্তৃত সফ্টওয়্যার এবং দক্ষতা প্রশিক্ষণের বিষয়গুলি অন্তর্ভুক্ত করে এবং বিশ্ববিদ্যালয় ভর্তির বিষয়গুলি জুড়ে দেয়।
  
  তদানীন্তন সংস্থার অন্যতম প্রধান চ্যালেঞ্জ ছিল কার্যক্রম পরিচালিত তহবিলের জন্য উপযুক্ত পৃষ্ঠপোষক সন্ধান করা, পরে এটি টেলিকম অপারেটর রবি আজিয়াটা লিমিটেড এবং  ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ) দ্বারা সমর্থিত হয়েছিল।
  
  বিতর্ক 
  ২০২০ সালের রমজান মাসের শেষের দিকে টেন মিনিট স্কুলের প্রতিষ্ঠাতা ও প্রধান নির্বাহী আয়মান সাদিক এবং সহ-প্রতিষ্ঠাতা শামীর মোন্তাজিদ ও সাকিব বিন রশীদ কর্তৃক সমকামিতা সমর্থন, যৌন সম্মতি‎, রজঃস্রাব, ভ্যালেন্টাইন'স ডে উদযাপন ইত্যাদি নিয়ে প্রচারণা সামাজিক যোগাযোগ মাধ্যমে বিতর্কের সৃষ্টি করে। স্কুলের প্রতিষ্ঠাতা এবং তাঁর সহকর্মীকে প্রাণ নাশের হুমকি দেওয়া হয়। পরবর্তীতে উভয়ই ক্ষমা চেয়ে ফেসবুকে পোস্ট দিলে এই বিতর্কের অবসান ঘটে।
  
  কার্যক্রম 
  ১০ মিনিট স্কুল যে সব কার্যক্রম পরিচালনা করে : 
   গণিত, বিজ্ঞান, ইতিহাস, ইংরেজি এবং সাহিত্যের উপর একাডেমিক ক্লাস নেওয়া
   কে কি শিখল, এবং পরবর্তীতে কিভাবে শিখবে তার উপর প্রতিবেদন তৈরি করা
   সরাসরি সম্প্রচারমূলক ক্লাস নেয়, যার ফলে শিক্ষার্থীদের সাথে সরাসরি সংযুক্ত হতে পারে।
   অনুশীলন করার জন্য বিভিন্ন কুইজ এবং মডেল টেস্ট দেওয়া
   বিভিন্ন শিক্ষামূলক তথ্য ধারণ সমৃদ্ধ ব্লগ লিখা।
  
  জুন ২০২০ এ ১০ মিনিট স্কুলের নিজস্ব ওয়েব সাইটে প্রকাশিত তাথ্য অনুযায়ী এই ওয়েবসাইটে রয়েছে ১৭,৪৪০+ শিক্ষণীয় ভিডিও, ৯১৪+ স্মার্টবুক ৪৯,৫৩০+ টি কুইজ এবং ১,২৩৪+টি ব্লগ।
  
  পুরস্কার
   ব্র্যাক মানথান ডিজিটাল উদ্ভাবন পুরস্কার
   সামাজিক প্রভাবের জন্য সুইস দূতাবাস পুরস্কার
   এমডব্লিওসি পুরস্কার  
   বিশ্ব মোবাইল কংগ্রেসে গ্লোমো পুরস্কার
   এশিয়া পেসিফিক আইসিটি এওয়ার্ড
  
  তথ্যসূত্র
  
  বহিঃসংযোগ 
   
  
  বিষয়শ্রেণী:শিক্ষামূলক ওয়েবসাইট
  বিষয়শ্রেণী:অনলাইন অলাভজনক প্রতিষ্ঠান
  বিষয়শ্রেণী:অনলাইন শিক্ষা
  বিষয়শ্রেণী:২০১৩-এ প্রতিষ্ঠিত
  বিষয়শ্রেণী:অনলাইন শিক্ষাবিনোদন
  বিষয়শ্রেণী:শিক্ষাগত ভিডিও ওয়েবসাইট
  বিষয়শ্রেণী:বাংলাদেশি উদ্যোগ
title: ১০ মিনিট স্কুল